Tartalom
Index 🔎︎

# DatePart függvény

A DatePart függvény a dátum meghatározott részét adja vissza.

## Szintaxis:

    DatePart (növekmény, dátum [, hét_kezdete [, év_kezdete]])

## Visszatérési érték:

Egy dátumot tartalmazó Variant.

## Paraméterek:

növekmény - Karakterlánc-kifejezés a következő táblázatból, amely a dátumintervallumot határozza meg.

Növekmény (karakterlánc) | Magyarázat
yyyy | Év
q | Negyedév
m | Hónap
y | Év napja
w | Hétköznap
ww | Év hete
d | Nap
h | Óra
n | Perc
s | Másodperc

dátum - A dátum, amelyből az eredmény számítódik.

hét_kezdete - Elhagyható paraméter, amely a hét kezdőnapját határozza meg.

hét_kezdete érték | Magyarázat
0 | Az alapértelmezett rendszerbeállítás használata
1 | Vasárnap (alapértelmezett)
2 | Hétfő
3 | Kedd
4 | Szerda
5 | Csütörtök
6 | Péntek
7 | Szombat

év_kezdete - Elhagyható paraméter, amely az év kezdőhetét határozza meg.

év_kezdete érték | Magyarázat
0 | Az alapértelmezett rendszerbeállítás használata
1 | Az 1. hét a január 1-jét tartalmazó hét (alapértelmezett).
2 | Az 1. hét az első hét, amely négy vagy több napot tartalmaz az adott évből.
3 | Az 1. hét az első hét, amelynek az összes napja az új évre esik.

## Példa:

    Sub example_datepart
        MsgBox DatePart("ww", "12/31/2005")
    End Sub