Tartalom
Index 🔎︎

# Billentyűparancsok (LibreOffice kisegítő lehetőségei)

A LibreOffice programot egér nélkül, kizárólag a billentyűzet segítségével is vezérelheti.

Minden modul fő súgóoldalán (például a LibreOffice Writer vagy a LibreOffice Calc fő súgóoldalán) található egy hivatkozás a modul billentyűparancsainak eléréséhez.

Ezen felül a "Kisegítő lehetőségek" alatt részletes útmutatást találhat a kiválasztott modul egér nélküli vezérlésével kapcsolatban.

Egyes billentyűparancsok már foglaltak lehetnek az asztali környezetben. Az asztali környezet által lefoglalt billentyűparancsok nem működnek a LibreOffice-ban. Próbáljon más billentyűket hozzárendelni a LibreOffice-hoz az Eszközök – Testreszabás - Billentyűzet panelen, illetve az asztali környezetben.

## A LibreOffice felhasználói felületének kezelése egér nélkül

### Menüsorok, eszköztárak, ablakok és dokumentumok aktiválása

Az F6 billentyű ismételt lenyomásával válthatja a fókuszt, és körben lépegethet a következő objektumok között:

- menüsor,

- minden eszköztár fentről lefelé és balról jobbra,

- minden szabad ablak balról jobbra,

- dokumentum

Nyomja le a Shift+F6 billentyűkombinációt, ha az ellenkező irányban akar végiglépkedni az objektumokon.

Nyomja meg a Command Ctrl+F6 billentyűkombinációt a dokumentumra váltáshoz.

Nyomja le az F10 billentyűt a menüsorra váltáshoz, illetve az onnan visszaváltáshoz.

Az Esc billentyű bezárja a nyitott almenüket, eszköztárakat vagy az éppen használt szabad ablakokat.

### Menüparancs meghívása

Az első menü kiválasztásához (a Fájl menü) nyomja meg az Option Alt, F6 vagy F10 billentyűt. A jobbra nyíllal a jobb oldali következő menü lesz kiválasztva; a balra nyíllal az előző menü.

A lefelé nyíl megnyit egy kiválasztott menüt. A lefelé vagy felfelé nyíl további megnyomása átmozgatja a kijelölést a menüparancsokra. A jobbra nyíllal megnyithatja a meglévő almenüket.

Nyomja meg az Enter billentyűt a kijelölt menüparancs végrehajtásához.

### Ikonparancs végrehajtása

Nyomja meg ismétlődően az F6 billentyűt, amíg az eszköztár első ikonja kijelölésre nem kerül. A jobbra és balra nyíl segítségével jelöljön ki egy ikont a vízszintes eszköztáron. Ehhez hasonlóan a felfelé és lefelé nyíl segítségével válasszon ki egy ikont a függőleges eszköztáron. A Home billentyű kijelöli az eszköztár első ikonját, az End billentyű pedig az utolsót.

A kiválasztott ikon végrehajtásához nyomja meg az Enter billentyűt. Ha a kiválasztott ikon egymást követő egérműveleteket igényel, mint például a téglalap beszúrása, akkor az Enter billentyű megnyomása nem elegendő: ebben az esetben nyomja meg a Command Ctrl+Enter billentyűkombinációt.

- Command Ctrl+Enter billentyűkombináció megnyomása rajzobjektum létrehozásához. A rajzobjektum a nézet közepére kerül előre meghatározott mérettel.

- Nyomja meg a Command Ctrl+Enter billentyűkombinációt a Kijelölés eszközön a dokumentum első rajzobjektumának kijelöléséhez. Ha szerkeszteni, méretezni vagy áthelyezni kívánja a kiválasztott rajzobjektumot, akkor először használja a Command Ctrl+F6 billentyűkombinációt a fókusz dokumentumra állításához.

Ha az eszköztár hosszabb, mint amit a képernyőn meg lehet jeleníteni, akkor megjelenik egy ikon a jobb oldali vagy alsó szélen. A hátralévő ikonok megjelenítéséhez válassza ki az eszköztárat, vagy nyomja meg a PageUp vagy PageDown billentyűt.

### Speciális tanácsok eszköztárakhoz

A kiválasztott eszköztár megnyitásához nyomja meg a lefelé vagy felfelé nyilat. Ez egyenértékű az egérkattintással. Az eszköztáron használja a jobbra és balra nyíl billentyűt. A Home és End billentyű kiválasztja az eszköztár első és utolsó ikonját, értelemszerűen.

Az Esc billentyűvel zárja be az eszköztárat. Az eszköztárat egér nélkül nem lehet áthelyezni.

### Választás kombinált listából

Jelölje ki a kombinált listát. Nyomja meg az Enter billentyűt.

A kombinált lista bejegyzéseinek lefele görgetéséhez használja a lefelé nyíl vagy Page Down billentyűt, a felfelé görgetéshez pedig a felfelé nyíl és Page Up billentyűt. A Home billentyű az első bejegyzésre ugrik, az End billentyű pedig az utolsóra.

A kijelölt bejegyzés futtatásához nyomja meg az Enter billentyűt.

### Kijelölés táblázatokban

Sok ablakban, párbeszédablakban, táblázatmezőben táblázatok vannak, amelyek adatok kijelölésére alkalmasak, például az Adatforrás nézet jobb oldala. A következő billentyűket használhatja kijelölésre ezekben a táblázatokban:

- Szóköz: az aktuális sor kijelöléséről a kijelölés megszüntetésére vált, hacsak az aktuális cella nincs szerkesztési módban.

- Command Ctrl+Szóköz: az aktuális sor kijelölése és ennek megszüntetése között vált.

- Command Ctrl+Shift+Szóköz: az aktuális oszlop kijelölése és ennek megszüntetése között vált.

- Option Alt+Felfelé nyíl vagy Option Alt+Lefelé nyíl: az ablakelválasztót mozgatja a tábla és az űrlap között, például az irodalomjegyzék-adatbázisban.

- Egy táblázatban vagy az adatforrás nézetben a Tab billentyűvel a következő oszlopra léphet. A következő vezérlőelemre a Command Ctrl+Tab billentyűkkel juthat. Az előző vezérlőelem eléréséhez nyomja meg a Shift+Command Ctrl+Tab billentyűkombinációt.

### Ablakok és párbeszédablakok átméretezése és áthelyezése

1. Először nyomja meg az Option Alt+Szóköz billentyűkombinációt.

   A rendszermenü nyílik meg olyan menüparancsokkal, mint például az Áthelyezés, Átméretezés és Bezárás.

2. Válasszon ki egy parancsot (lefelé nyíl, majd Enter).

3. Ekkor a nyílbillentyűket használhatja a párbeszédablak, illetve ablak átméretezésére vagy áthelyezésére.

4. A módosítás elfogadásához nyomja meg az Enter billentyűt. A módosítások törléséhez nyomja meg az Esc billentyűt.

### Ablakok és eszköztárak dokkolása és leválasztása

1. Az F6 billentyűvel jelölje ki az ablakot vagy eszköztárat.

2. Command Ctrl+Shift+F10

### Objektumok kijelölése

Nyomja meg a Shift+F4 billentyűkombinációt az aktuális dokumentum első objektumának kijelöléséhez. Miközben az objektum ki van jelölve, nyomja meg a Tab billentyűt a következő objektum kijelöléséhez, vagy nyomja meg az Esc billentyűt a szöveghez való visszatéréshez.

### Objektumok szerkesztése

A kijelölt OLE-objektum az Enter billentyűvel aktiválható.

### Objektumok helyzetének és méretének szerkesztése

- Használja a nyílbillentyűket a kijelölt objektumok egy rácsfelbontásegységgel való mozgatásához.

  A LibreOffice - Beállítások Az Eszközök - Beállítások - LibreOffice Writer - Rács panelen a Felbontás területen állítsa be a rácsfelbontást. Ha 1-nél nagyobb számot ad meg az Albeosztás területen, akkor a kiválasztott objektum egy rácsfelbontási egységgel mozgatásához a megadott számszor meg kell nyomnia a nyílbillentyűt.

- A kijelölt objektum egy képpontnyi elmozdításához használja az Option Alt+nyílbillentyűket.

- A Command Ctrl+Tab billentyűkombinációval léphet be a fogantyúszerkesztési módba. A bal felső fogantyú az aktív fogantyú, és ez elkezd villogni. A Command Ctrl+Tab billentyűkombinációval választhatja ki a következő fogantyút. Az Esc billentyű megnyomásával kiléphet a fogantyúszerkesztési módból.

- A fogantyúszerkesztési módban a nyílbillentyűk mozgatják a kijelölt fogantyúkat, ami egyúttal az objektum méretét is megváltoztatja.

### Objektumok horgonyainak szerkesztése

Az objektum horgonyát a nyílbillentyűkkel helyezheti át. Először lépjen be a fogantyúszerkesztési módba, és válassza ki a horgonyt. A horgony típusától függően különböző irányokba mozdíthatja el a horgonyt.

1. Válassza ki az objektumot.

2. Lépjen be a fogantyúszerkesztési módba a Command Ctrl+Tab billentyűkkel.

3. A bal felső fogantyú elkezd villogni. Nyomja meg többször a Command Ctrl+Tab billentyűkombinációt, amíg a fogantyú el nem kezd villogni. Ez jelzi, hogy az objektum horgony aktiválva van. Szöveges dokumentumokban a horgony közvetlen aktiválásához nyomja meg a Shift+Command Ctrl+A billentyűkombinációt.

4. A nyílbillentyűk segítségével mozgathatja a horgonyt. Az objektum megfelelően követi a horgonyt.

A kijelölt objektum horgonyát megváltoztathatja például az objektum helyi menüjében.

- Ha az objektum Bekezdéshez van horgonyozva, akkor a nyílbillentyűk áthelyezik az objektumot az előző vagy következő bekezdésre.

- Ha az objektum Oldalhoz van horgonyozva, akkor a Page Up vagy Page Down billentyűvel helyezheti át az előző vagy következő oldalra.

- Ha az objektum Karakterhez van horgonyozva, akkor a nyílbillentyűk segítségével áthelyezheti az aktuális bekezdésben.

- Ha az objektum Karakterként van horgonyozva, akkor nincs horgony ikon. Nem helyezheti át az objektumot.

- Ha az objektum Kerethez van horgonyozva, akkor a nyílbillentyűk segítségével helyezheti át a következő keretre a megfelelő irányban.

### Felosztóvonalak vezérlése

A LibreOffice Calc, a LibreOffice Draw és a LibreOffice Impress dokumentumai vízszintesen és függőlegesen különálló nézetekre oszthatók. Minden nézet a dokumentum más részét jeleníti meg. Az egér segítségével áthúzhatja az osztóvonalat a görgetősávról a dokumentumba.

- Shift+Command Ctrl+F6: a felosztóvonalakat alapértelmezett helyzetben mutatja, és egy vonalra fókuszál.

- Nyílbillentyűk: az aktuális felosztóvonalat nagy lépéssel mozgatják a nyíl irányába.

- Shift+nyílbillentyűk: az aktuális felosztóvonalat kis lépéssel mozgatják a nyíl irányába.

- Delete: törli az aktuális felosztóvonalat.

- Shift+Delete: törli mindkét felosztóvonalat.

- Enter: rögzíti a felosztóvonalak aktuális helyzetét.

- Esc: visszaállítja az aktuális felosztóvonalat az alapértelmezett helyzetbe.

## Adatforrás nézet vezérlése

Command Ctrl + Shift + F4 opens and closes the data source view.

F6: vált a dokumentum és eszköztárak között.

+ (plusz billentyű): kibontja a kijelölt bejegyzést az adatforrás-böngészőben.

- (mínusz billentyű): összecsukja a kijelölt bejegyzést az adatforrás-böngészőben.

Command Ctrl+Shift+E: vált az adatforrás-böngésző és a tábla között.

### Billentyűparancsok a Lekérdezéstervező ablakban

F6: vált az objektum eszköztár, a táblanézet és a kijelölési terület között.

Option Alt+Felfelé nyíl vagy Option Alt+Lefelé nyíl: felfelé és lefelé mozgatja a táblanézet és a kijelölési terület közötti szegélyt.

### Kulcsok a táblanézetben (lekérdezési terv felső része) és a Relációk ablakban

Command Ctrl+nyílbillentyű: a nyíl irányába mozgatja a kijelölt táblát.

Command Ctrl+Shift+nyílbillentyű: táblanézetben átméretezi a kijelölt táblát.

Del: eltávolítja a kijelölt táblát vagy kapcsolatot a táblanézetből.

Tab: vált a táblanézetben lévő táblák és kapcsolatok között.

Enter: a kapcsolat kiválasztásakor az Enter billentyű megnyitja a kapcsolat Tulajdonságok párbeszédablakát.

Enter: mikor egy tábla van kijelölve, az Enter billentyű beviszi az első adatmezőt a listából a kijelölési területre.

### Billentyűk a kijelölési területen (a lekérdezési terv alsó része)

Command Ctrl+Balra/Jobbra nyíl: a kijelölt oszlopot mozgatja balra vagy jobbra.

### Billentyűk a Táblatervező ablakban

F6: átvált az eszköztár, oszlopnézet és a tulajdonságok terület között.

## Interaktívkép-szerkesztő vezérlése

- Az ikon kiválasztásához nyomja meg a Tab billentyűt. Ha a Téglalap és a Szabad formájú sokszög közötti ikonok egyikét választotta ki, és megnyomja a Command Ctrl+Enter billentyűkombinációt, akkor létrejön egy kiválasztott típusú objektum az alapértelmezett mérettel.

- Ha megnyomja az Enter billentyűt, miközben a Kijelölés ikon ki van választva, akkor a fókusz az Interaktívkép-szerkesztő képablakára kerül. A fókusz ikonokra és beviteli mezőkre visszaállításához nyomja meg az Esc billentyűt.

- Ha a Kijelölés ikon ki van jelölve és megnyomja a Ctrl+Enter billentyűkombinációt, akkor a képablak első objektuma kerül kiválasztásra.

- A Pontok szerkesztése ikon segítségével válthat a pontszerkesztési módba a sokszögekhez és vissza.

- A Ctrl+Tab billentyűkombináció segítségével a képablakban kiválaszthatja a következő pontot. A Shift+Ctrl+Tab billentyűkombinációval kiválaszthatja az előző pontot.

- Használja a Delete billentyűt a kijelölt objektum törléséhez, ha a fókusz a képablakban va.

## A Súgó vezérlése

A Shift+F1 megnyomásával bekapcsolja az éppen kijelölt parancshoz, ikonhoz vagy vezérlőelemhez kapcsolódó Részletes tippeket.

### Navigálás a fő súgóoldalakon

- A fő súgóoldalakon használja a Tab billentyűt, ha a következő hiperhivatkozásra akar ugrani, vagy a Shift+Tab billentyűkombinációt, ha az előzőre.

- Az Enter billentyűvel a kijelölt hiperhivatkozást lehet aktiválni.

- Nyomja meg az Enter fölötti Backspace billentyűt, hogy visszatérjen az előző súgóoldalra.

## A Szöveg importálása (CSV-fájl importálása) párbeszédablak vezérlése

### Vonalzó

- Balra/Jobbra nyíl: egy pozícióval jobbra vagy balra lép.

- Ctrl+Balra nyíl vagy Ctrl+Jobbra nyíl: az előző vagy a következő felosztásra ugrik.

- Ctrl+Shift+Balra nyíl vagy Ctrl+Shift+Jobbra nyíl: a felosztást egy pozícióval balra vagy jobbra viszi.

- Home vagy End: az első, illetve az utolsó lehetséges pozícióra ugrik.

- Ctrl+Home vagy Ctrl+End: az első, illetve az utolsó felosztásra ugrik.

- Shift+Ctrl+Home vagy Shift+Ctrl+End: a felosztást az első, illetve az utolsó pozícióra viszi.

- Szóköz: beszúr vagy eltávolít egy felosztást.

- Insert: beszúr egy felosztást (a létező felosztásokat változatlanul hagyja).

- Delete: töröl egy felosztást.

- Shift+Delete: törli az összes felosztást.

- Felfelé/Lefelé nyíl: a táblázatot egy sorral lejjebb vagy feljebb görgeti.

- Page Up vagy Page Down: a táblázatot egy oldallal lejjebb vagy feljebb görgeti.

- Esc billentyű (egérrel történő húzás közben): megszakítja a húzást, a felosztást a régi pozícióba viszi.

### Előnézet

- Balra/Jobbra nyíl: kijelöli a bal vagy jobb oszlopot, és törli a többi kijelölést.

- Ctrl+Balra nyíl vagy Ctrl+Jobbra nyíl: a fókuszt a bal vagy jobb oszlopra viszi (a kijelölés nem változik).

- Shift+Balra nyíl vagy Shift+Jobbra nyíl: kiterjeszti vagy zsugorítja a kijelölt tartományt.

- Ctrl+Shift+Balra nyíl vagy Ctrl+Shift+Jobbra nyíl: kiterjeszti vagy zsugorítja a kijelölt tartományt (a többi kijelölést nem változik).

- Home vagy End: kijelöli az első, illetve az utolsó oszlopot (használja a Shift vagy Ctrl billentyűket, mint a nyílbillentyűknél).

- Shift+Szóköz: kijelöli az utoljára kijelölt oszlop és az aktuális oszlop közötti tartományt.

- Ctrl+Shift+Szóköz: kijelöli az utoljára kijelölt oszlop és az aktuális oszlop közötti tartományt (a többi kijelölést nem változik).

- Ctrl+A: kijelöli az összes oszlopot.

- Shift+F10: megnyitja a helyi menüt.

- Ctrl+1 ... Ctrl+7: beállítja az 1.-től a 7.-ig oszlopstílust a kijelölt oszlopokra.

- Felfelé/Lefelé nyíl: a táblázatot egy sorral lejjebb vagy feljebb görgeti.

- Page Up vagy Page Down: a táblázatot egy oldallal lejjebb vagy feljebb görgeti.

- Ctrl+Home vagy Ctrl+End: egy táblázat tetejére, illetve aljára görget.

## Különleges karakterek párbeszédablak vezérlése

- A Tab billentyűvel a párbeszédablak összes vezérlőelemén lépkedhet végig..

- Option Alt+Lefelé nyíl megnyitja a kombinált listát. Az Enter kiválasztja az a kombinált lista aktuális bejegyzését.

- A nyílgombok átvisznek a fő kijelölési területen. A szóközbillentyű hozzáadja az aktuális karaktert a beszúrandó karakterek listájához.

Kapcsolódó témakörök

A LibreOffice általános gyorsbillentyűi

Kisegítő lehetőségek a LibreOffice-ban