Tartalom
Index 🔎︎

# Táblatervezés

Ez a szakasz új adatbázistábla tervezőnézetben létrehozásával kapcsolatban tartalmaz információkat.

Nyissa meg az adatbázis adatbázisfájlját, ahol új táblát akar létrehozni. Kattintson a Táblák ikonra. Válassza a Tábla létrehozása a tervezőnézetben lehetőséget új tábla létrehozásához.

A Tervező nézetben ekkor létrehozhatja a táblához szükséges mezőket.

- Adjon meg új mezőket sorokban fentről lefelé. Kattintson a Mezőnév cellára és adja meg az összes adatmező nevét.

- Illesszen be egy „elsődleges kulcs” mezőt. A Base-nek azért van szüksége elsődleges kulcsra, hogy a tábla tartalma szerkeszthető legyen. Az elsődleges kulcs egyedi minden adatrekord esetén egyedi. Például szúrjon be egy számmezőt, az egér jobb oldali gombjával kattintson az első oszlopra, és helyi menüben válassza az Elsődleges kulcs lehetőséget. Az Automatikus értékadás lehetőségnek adjon „Igen” beállítást, így a Base automatikusan növelheti az értéket minden egyes új rekord esetén.

- A következő jobb oldali cellában adja meg a Mezőtípust. Ha a cellán belülre kattint, akkor a kombinált listából kiválaszthatja a mezőtípust.

Minden mező csak a megadott adattípusnak megfelelő adatokat fogadhat el. Nem lehet például szöveget írni a számmezőbe. A dBASE III formátum memo mezői hivatkozások a belsőleg kezelt szövegfájlokra, amelyek maximum 64 KB szöveget tartalmazhatnak.

Minden mezőhöz megadhat egy opcionális Leírást. A leírás szövege tippként jelenik meg a táblanézet oszlopfejlécein.

## Mező tulajdonságai

Adja meg a kijelölt adatmező tulajdonságait. Az adatbázis típusától függően elképzelhető, hogy néhány bemeneti lehetőség nem áll rendelkezésre.

Az Alapértelmezett érték mezőben adja meg az új rekordok alapértelmezett tartalmát. Ez a tartalom később szerkeszthető.

A Kötelező adat mezőben adja meg, hogy a mező üres maradhat-e vagy sem.

A Hossz mezőben megjelenhet egy kombinált lista, amely biztosítja a rendelkezésre álló lehetőségeket.

Kapcsolódó témakörök

Adatforrás áttekintése