Tartalom
Index 🔎︎

# Dokumentumok küldése e-mailként

A LibreOffice programban dolgozva elküldheti az aktuális dokumentumot e-mail mellékletként.

1. Válassza a Fájl - Küldés - Dokumentum elküldése e-mailben lehetőséget.

   A LibreOffice megnyitja az alapértelmezett levelezőprogramot. Ha az aktuális dokumentumot egy másik levelezőprogrammal szeretné elküldeni, kiválaszthatja ezt a programot a Beállítások párbeszédablak Internet - E-mail paneljén.

2. A levelezőprogramban írja be a címzettet, a tárgyat és bármilyen szöveget, amit hozzá szeretne adni, majd küldje el az e-mailt.

Ha olyan címzettnek szeretne e-mailt küldeni, aki nem tudja az OpenDocument formátumot olvasni, az aktuális dokumentumot elküldheti más, gyakran használt formátumban is.
A szöveges dokumentumok esetén válassza a Fájl - Küldés - E-mail küldés Microsoft Word-dokumentumként menüparancsot. Munkafüzet esetén válassza a Fájl - Küldés - E-mail küldés Microsoft Excel-dokumentumként menüparancsot. Bemutató esetén válassza a Fájl - Küldés - E-mail küldés Microsoft PowerPoint-dokumentumként menüparancsot.
Ha a fájlt csak olvasható fájlként szeretné elküldeni, válassza a Fájl - Küldés - E-mail küldés PDF-ként menüparancsot.
Ezek a parancsok nem módosítják az aktuális dokumentumot. Az alkalmazás egy ideiglenes példányt hoz létre, és azt küldi el.

Kapcsolódó témakörök

Dokumentumok mentése