Tartalom
Index 🔎︎

# Jegyzék

A következő lehetőségek akkor érhetők el, ha a jegyzék típusaként az Ábrajegyzék értéket adja meg.

Ennek a parancsnak az eléréséhez...

Válassza a Beszúrás - Tartalomjegyzék és tárgymutató - Tartalomjegyzék, tárgymutató vagy irodalomjegyzék - Típus fület (ha az Ábrajegyzék a kiválasztott típus).

### Típus és Cím

Adja meg a jegyzék típusát és címét.

#### Típus

Válassza ki a beszúrni kívánt jegyzék típusát. Az ezen a lapon rendelkezésre álló lehetőségek a kijelölt jegyzéktípustól függnek. Ha a kurzor egy jegyzéken áll, és a Beszúrás - Tartalomjegyzék és tárgymutató - Tartalomjegyzék, tárgymutató vagy irodalomjegyzék lehetőséget választja, szerkesztheti az adott jegyzéket.

#### Cím

Adjon meg egy címet a kijelölt jegyzék számára.

#### Csak automatikusan frissíthető

Megvédi a jegyzék tartalmát a módosítástól. A kézzel elvégzett módosítások elvesznek, ha a jegyzéket frissíti. Ha engedélyezni szeretné, hogy a kurzorral védett területen is át lehessen menni, válassza a LibreOffice - Beállítások az Eszközök - Beállítások - LibreOffice Writer - Formázási segédletek párbeszédablakot, majd jelölje be a Kurzor engedélyezése négyzetet a Védett területek szakaszban.

### Jegyzék létrehozásának tárgya

Válassza ki, hogy a dokumentumhoz vagy az aktuális fejezethez szeretne-e jegyzéket készíteni.

## Létrehozás forrása:

Adja meg azokat az információkat, amelyek összevonásával akar jegyzéket létrehozni.

### Feliratok

Az objektumok felirataiból készíti a jegyzékbejegyzéseket. Egy objektum feliratának megadásához jelölje ki az objektumot, majd válassza a Beszúrás - Felirat lehetőséget.

### Kategória

Válassza ki a jegyzékbejegyzésekhez használni kívánt feliratkategóriákat.

### Megjelenítés

Válassza ki a felirat azon részét, amelyet jegyzékbejegyzésekben kíván használni. Az alábbi táblázat a választható feliratbeállításokat tartalmazza az "Ábra 24: A Nap" példa alapján, ahol az "Ábra 24" automatikusan generált, az "A Nap" pedig a felhasználói szöveg.

Kijelölések a Megjelenítés listapanelben | Bejegyzés a tárgymutatóban
Hivatkozásszöveg | Ábra 24: A Nap
Kategória és szám | Ábra 24
Felirat | A Nap

Ha a "Feliratszöveg" lehetőséget választja, a felirat elején lévő írásjel és szóköz nem fog megjelenni a jegyzékbejegyzésben.

### Objektumok nevei

Az objektumok neveiből készít jegyzékbejegyzéseket. Az objektumneveket például a Navigátorban tekintheti meg, és a helyi menüben módosíthatja azokat.