Tartalom
Index 🔎︎

# Parancsgomb hozzáadása egy dokumentumhoz

Az Űrlap-vezérlőelemek eszköztár segítségével jelölőnégyzeteket, gombokat, adatrekordokat megjelenítő táblázatokat és más vezérlőelemeket szúrhat be a dokumentumba.

## Gomb hozzáadása egy dokumentumhoz

1. Válassza a Megtekintés - Eszköztárak - Űrlap-vezérlőelemek lehetőséget.

2. Az Űrlap-vezérlőelemek eszköztáron kattintson a Nyomógomb ikonra.

   Az egérmutató szálkereszt alakúvá változik.

3. A dokumentumban az egér húzásával rajzolja meg a gombot.

4. Kattintson a jobb egérgombbal a gombra, és válassza a Vezérlés lehetőséget.

5. Adja meg a gomb tulajdonságait.

6. A gomb feliratának megváltoztatásához kattintson az Általános lapra, és írja be a szöveget a Címke mezőbe.

7. Egy makró gombhoz rendeléséhez kattintson az Események lapra, majd kattintson a ... gombra a makró futását elindító gombművelet mellett. A Makró hozzárendelése párbeszédablakban keresse meg a használni kívánt makrót, majd kattintson az OK gombra.

8. Zárja be a Tulajdonságok párbeszédablakot.

9. (Opcionális) Adja meg az űrlap tulajdonságait, amelyhez a gomb tartozik.

10. Kattintson a jobb egérgombbal, és válassza az Űrlap lehetőséget.

11. Megjelenik az Űrlap tulajdonságai párbeszédablak.

12. Adja meg az űrlap tulajdonságait, majd zárja be a párbeszédablakot.

Kapcsolódó témakörök

Címjegyzék regisztrálása