Tartalom
Index 🔎︎

# Nyomtatás

Megadja a szöveges, illetve HTML-dokumentumok nyomtatási beállításait.

Ennek a parancsnak az eléréséhez...

Choose LibreOffice - Preferences Tools - Options - LibreOffice Writer/LibreOffice Writer/Web - Print.

Ezen a lapon megadott nyomtatási beállítások az összes további dokumentumra érvényesek. Ha csak az aktuális dokumentum beállításait kívánja módosítani, akkor használja a Fájl - Nyomtatás párbeszédablakot.

## Tartalom

Megadja, hogy a dokumentum mely részei legyenek kinyomtatva.

## Képek és objektumok

Megadja, hogy a szöveges dokumentumban található képek kinyomtatásra kerüljenek-e.

## Űrlap-vezérlőelemek

Megadja, hogy a dokumentum és űrlap-vezérlőelemei kinyomtatódjanak-e.

## Oldalháttér

Megadja, hogy a színek és a háttérben lévő objektumok (Formátum - Oldal - Háttér) megjelenjenek-e a nyomtatott dokumentumban.

## Nyomtatás feketén

Megadja, hogy a nyomtatott szöveg mindig fekete színnel jelenjen-e meg.

## Rejtett szöveg

A jelölőnégyzet bejelölésével engedélyezheti a rejtettként megjelölt szövegek nyomtatását. A következő rejtett szövegek lesznek kinyomtatva: a Formátum - Karakter - Betűhatások - Rejtett lehetőséggel rejtettként formázott szöveg, és a Rejtett szöveg és Rejtett bekezdések szövegmezők.

## Szöveg helykitöltője

A jelölőnégyzet bejelölésével engedélyezheti a szöveg helykitöltőinek nyomtatását. Ha a nyomtatáson a helykitöltőket üresen kívánja hagyni, vegye le a jelölés a négyzetről. A Szöveg helykitöltői mezők.

## Oldalak száma

Megadja a több oldalból álló LibreOffice Writer-dokumentumok nyomtatási sorrendjét.

## Páros oldalak (HTML-dokumentumokra nem érvényes)

Megadja, hogy a dokumentum minden bal (páros számozású) oldala kinyomtatásra kerüljön-e.

## Páratlan oldalak (HTML-dokumentumokra nem érvényes)

Megadja, hogy a dokumentum minden jobb (páratlan számozású) oldala kinyomtatásra kerüljön-e.

## Brosúra

A dokumentum brosúraformátumú nyomtatásához jelölje be a Brosúra négyzetet. A brosúraformátum a következő a LibreOffice Writerben:

Ha egy álló helyzetű dokumentumot fekvő lapokon nyomtat ki, akkor a brosúra két ellenkező oldala egymás mellé kerül kinyomtatásra. Ha kétoldalas nyomtatásra képes nyomtatóval rendelkezik, akkor létrehozhat egy teljes brosúrát a dokumentumból az oldalak későbbi leválogatása nélkül. Ha csak egyoldalas nyomtatásra képes a nyomtató, akkor ezt a hatást úgy érheti el, hogy először az előoldalakat nyomtatja ki a „Előoldalak / páratlan oldalak” lehetőséget bejelölve, majd újra beilleszti a teljes papírhalmot a nyomtatóba, és kinyomtatja a hátoldalakat a „Hátoldalak / páros oldalak” lehetőség bejelölésével.

## Jobbról balra

Jelölje be ezt a négyzetet, ha a brosúra oldalait jobbról balra haladó írásnak megfelelő sorrendben kell kinyomtatni.

## Megjegyzések

Megadja, hogy a dokumentumban található megjegyzések ki legyenek-e nyomtatva.

## Egyéb

## Automatikusan beszúrt üres oldalak nyomtatása

Ha be van kapcsolva, az automatikusan beszúrt üres oldalak ki lesznek nyomtatva. Ez a legjobb, ha kétoldalas anyagot nyomtat. Például: Egy könyvben a fejezet bekezdésstílusa arra van beállítva, hogy mindig páratlan számú oldalon kezdődjön. Az előző fejezet páratlan oldalon ért véget. A LibreOffice beszúr egy üres, páros oldalt. Ez a beállítás szabályozza, hogy a nyomtatásba bekerüljön-e ez a páros oldal.

## Papírtálca-választás a nyomtató beállításai szerint

Olyan nyomtatóknál, amelyeknek több tálcája van, a „Papírtálca-választás a nyomtató beállításai szerint” lehetőség megadja, hogy a használt papírtálca a rendszer beállításától vagy a nyomtatótól függjön-e.

## Fax

Ha van a gépére telepítve faxprogram, és közvetlenül a szövegszerkesztőből szeretne faxolni, válassza ki a faxkészüléket.

Kapcsolódó témakörök

Brosúra nyomtatása