Tartalom
Index 🔎︎

# Végjegyzetek

Megadja a végjegyzetek formázását. A végjegyzetek számozástípusa és az alkalmazandó Stílusok állíthatóak be.

Ennek a parancsnak az eléréséhez...

Válassza az Eszközök - Lábjegyzetek és végjegyzetek - Végjegyzetek fület.

## Automatikus számozás

Válassza ki a láb- és végjegyzetek számozási stílusát.

Kijelölés | Leírás
A, B, C | Nagybetűs
a, b, c | Kisbetűs
I, II, III | Római számok (nagybetűkkel)
i, ii, iii | Római számok (kisbetűkkel)
1, 2, 3 | Arab számok
A,... AA,... AAA,... | Betűs számozás nagybetűkkel Az első 26 bejegyzés után a számozás újrakezdődik az "AA" értékkel.
a,... aa,... aaa,... | Betűs számozás kisbetűkkel Az első 26 bejegyzés után a számozás újrakezdődik az "aa" értékkel.

### Kezdet

Adja meg a dokumentum első végjegyzetének számát. Ez akkor hasznos, ha több mint egy dokumentumra szeretné a végjegyzetek számozását kiterjeszteni.

### Előtte

Írja be a szöveget, amelyet a végjegyzet száma előtt, a megjegyzés szövegében szeretne megjeleníteni. Például írja be a "re: " elemet a következő megjelenítéséhez: "re: 1".

### Utána

Adja meg a jegyzet szövegében a végjegyzet száma után megjelenítendő szöveget. Például a "1)" alakú lábjegyzetek megjelenítéséhez a ")" szöveget írja a mezőbe.

## Stílusok

A dokumentum végjegyzeteinek egyenletes megjelenéséhez rendeljen egy bekezdésstílust a lábjegyzetekhez.

### Bekezdés

Válassza ki a végjegyzetszöveg stílusát.

### Oldal

Válassza ki a végjegyzetekhez használandó oldalstílust.

## Karakterstílusok

Stílusokat rendelhet a végjegyzet-horgonyokhoz és szövegekhez. Használhatja az előre meghatározott végjegyzet-stílusokat vagy egy másik stílust.

### Szövegtörzsben

Válassza ki a dokumentum szöveges területein a végjegyzethorgonyokhoz használt karakterstílust.

### Végjegyzetben

Válassza ki a végjegyzet területén, a végjegyzet számozására használni kívánt karakterstílust.