Tartalom
Index 🔎︎

# Programkönyvtárak, modulok és párbeszédablakok

A következő szakasz a programkönyvtárak, modulok és párbeszédablakok alapvető használatát írja le a LibreOffice Basicben.

A LibreOffice Basic eszközöket biztosít a projektek strukturálásához. Ez különböző „egységeket” támogat, amelyek lehetővé teszik az egyedi szubrutinok és függvények csoportosítását egy Basic-projektben.

## Programkönyvtárak

A programkönyvtárak a modulok rendszerezésére szolgálnak, és dokumentumokhoz, illetve sablonokhoz csatolhatók. Ha a dokumentum vagy a sablon mentve van, akkor a programkönyvtár összes modulja is automatikusan mentésre kerül.

Egy programkönyvtár maximum 16000 modult tartalmazhat.

## Modulok

A modul szubrutinokat és függvényeket tartalmazhat változódeklarációkkal együtt. A modulba menthető program hossza 64 kB-ra van korlátozva. Ha nagyobb területre van szükség, akkor a LibreOffice Basic-projektet feloszthatja több modul között, és ezután mentheti őket egy könyvtárba.

## Párbeszédablak-modulok

A párbeszédablak-modulok párbeszédablak-definíciókat tartalmaznak; a párbeszédablak tulajdonságait, a párbeszédablak-elemek tulajdonságait és a hozzárendelt eseményeket is beleértve. Mivel a párbeszédablak-modul csak egyetlen párbeszédablakot tartalmazhat, gyakran „párbeszédablakként” is hivatkoznak rá.

Kapcsolódó témakörök

Programkönyvtárak és modulok szervezése