Tartalom
Index 🔎︎

# Eseményvezérelt makrók

Ez a szakasz leírja, hogy hogyan rendelhet Basic-programokat programeseményekhez.

A program a makrót automatikusan végrehajthatja egy adott szoftveresemény bekövetkezésekor, ha az eseményhez hozzárendeli a kívánt makrót. Az alábbi táblázat áttekintést nyújt a programeseményekről, és bemutatja, hogy mely ponton kerül végrehajtásra a hozzárendelt makró.

Esemény | A hozzárendelt makró elkezd futni...
Program indítása | ... miután egy LibreOffice-alkalmazás elindult.
Program vége | ...mielőtt egy LibreOffice-alkalmazás befejeződött.
Dokumentum létrehozása | ... miután egy új dokumentum került létrehozásra a Fájl - Új vagy az Új ikon segítségével.
Dokumentum megnyitása | ... miután a dokumentum megnyitásra került a Fájl - Megnyitás menüparancs vagy a Megnyitás ikon segítségével.
Dokumentum mentése másként | ... mielőtt a dokumentum mentésre kerül a megadott néven (a Fájl - Mentés másként, a Fájl - Mentés menüparancs vagy a Mentés ikon segítségével, ha a dokumentumnév még nem lett megadva).
Dokumentum mentve másként | ... miután a dokumentum mentésre került a megadott néven (a Fájl - Mentés másként, a Fájl - Mentés menüparancs vagy a Mentés ikon segítségével, ha a dokumentumnév még nem lett megadva).
Dokumentum mentése | ... mielőtt a dokumentum mentésre kerül a Fájl - Mentés lehetőség vagy a Mentés ikon segítségével, feltéve, hogy a dokumentumnév már meg lett megadva.
Dokumentum mentve | ... miután a dokumentum mentésre került a Fájl - Mentés menüparancs vagy a Mentés ikon segítségével, feltéve, hogy a dokumentumnév már meg lett adva.
A dokumentum bezáródik. | ...mielőtt a dokumentumot bezárná.
A dokumentum be van zárva. | ... dokumentum bezárása után. A „Dokumentum mentése” esemény akkor is bekövetkezhet, ha a dokumentum bezárás előtt mentésre kerül.
Dokumentum aktiválása | ...miután a dokumentum az előtérbe kerül.
Dokumentum deaktiválása | ...miután a dokumentum a háttérbe kerül.
Dokumentum nyomtatása | ... a Nyomtatás párbeszédablak bezárása után, de a tényleges nyomtatási eljárás megkezdése előtt.
JavaScript futásidejű hiba | ...mikor egy JavaScript futásidejű hiba előfordul.
Körlevél nyomtatása | ... a Nyomtatás párbeszédablak bezárása után, de a tényleges nyomtatási eljárás megkezdése előtt. Ez az esemény minden példány kinyomtatásakor megtörténik.
Oldalszámozás megváltoztatása | ...mikor az oldalszámozás megváltozik.
Üzenet érkezett | ...ha egy üzenet érkezik.

## Makró hozzárendelése egy eseményhez

1. Válassza Eszközök - Testreszabás menüparancsot, és kattintson az Események lapra.

2. A Mentés ide listából válassza ki, hogy a hozzárendelés globálisan vagy csak az aktuális dokumentumra legyen érvényes.

3. Az Esemény listából válasszon ki egy eseményt.

4. Kattintson a Makró gombra, és válassza ki a kijelölt eseményhez hozzárendelendő makrót.

5. A makró hozzárendeléséhez kattintson az OK gombra.

6. A párbeszédablak bezárásához kattintson az OK gombra.

## Makró eseményhez rendelésének eltávolítása

1. Válassza Eszközök - Testreszabás menüparancsot, és kattintson az Események lapra.

2. A Mentés ide listából válassza ki, hogy globális vagy csak az aktuális dokumentumra érvényes hozzárendelést kíván-e törölni.

3. Az Esemény listából válasza ki az eltávolítandó hozzárendelést tartalmazó eseményt.

4. Kattintson az Eltávolítás lehetőségre.

5. A párbeszédablak bezárásához kattintson az OK gombra.