Tartalom
Index 🔎︎

# Bekezdések behúzása

A használt mértékegységek megváltoztatásához válassza a LibreOffice - Beállítások az Eszközök - Beállítások - LibreOffice Writer - Általános lehetőséget, és jelöljön ki egy új mértékegységet a Beállítások területen.

A behúzást meghatározhatja az aktuális bekezdéshez, minden kijelölt bekezdéshez vagy egy bekezdésstílushoz.

A behúzások a vonalzó használatával is beállíthatók. A vonalzó megjelenítéséhez válassza a Nézet - Vonalzó lehetőséget.

- Válassza Formátum - Bekezdés - Behúzás és térköz lehetőséget az aktuális, illetve az összes kijelölt bekezdés behúzásának módosításához. A vonalzó használatával is beállíthatja a behúzást.

- Kattintson a jobb egérgombbal a bekezdésre, és válassza a Bekezdés stílusának szerkesztése – Behúzás és térköz lehetőséget az összes ugyanilyen bekezdésstílussal rendelkező bekezdés behúzásainak módosításához.

A behúzások a bal és jobb oldali margótól számítódnak. Ha a bekezdésnek túl kell nyúlnia az oldal margóján, használjon negatív számot.

A behúzások a szöveg írásának irányától függően különbözők. Vegyük például a Szöveg előtt behúzási értéket. A balról jobbra író nyelvek esetén a bekezdés bal oldala a bal oldali margóhoz képest lesz behúzva. A jobbról balra író nyelvek esetén a bekezdés jobb oldala a jobb oldali margóhoz képest lesz behúzva.

A függő behúzáshoz írjon be egy pozitív számot a Szöveg előtt és egy negatív számot az Első sor mezőbe.

Kapcsolódó témakörök

Formátum - Bekezdés - Behúzás és térköz

Vonalzók használata

Sablonok és stílusok